wickkiey/tamil-wikipedia-chunked huggingface dataset:
# வீரகாசி நடனம்

## லிங்காயத்தியம் மற்றும் வீரகாசி

வீரகாசி என்பது வீரகாமாவின் (28 முக்கிய சைவ ஒன்று ஆகம, புராணங்கள்) அடிப்படைக் கருத்துகளிலிருந்து பெறப்பட்டதாகக் கருதப்படுகிறது.வீரகாசி கலைஞர்கள் தங்களின் நடனத்தின் போது வழக்கமாக *சிவன் / லிங்கம் / ஸ்கந்த / அக்னி- / மத்ஸ்ய / கூர்மா* போன்ற முக்கிய ஆறு சைவ புராணங்கள் இருந்து சில கதைகளை கூறுகின்றனா்.சில வேளைகளில் *கிரிஜா கல்யாணம் / பிரபுலிங்கலீலை / பசவ புராணம் / சென்னப்பசவேஸ்வரா சரிதம்* போன்ற சில கன்னட வீரசைவ புராணங்களில் இருந்தும் கதைகளை கூறுகின்றனா். . மிகவும் பிரபலமாகக் கூறப்படும் கதையாக *தக்ஷ யஜ்னா* விளங்குகிறது.  
லிங்காயத் சமூகத்தினாின் பாரம்பாிய வழக்கப்படி ஒவ்வொரு முக்கியமான செயல்பாடுகளான திருமணம், புது மனைப் புகு விழா போன்ற வீட்டு விழாக்களில் அருகில் இருக்கும் நீர் ஆதாரங்களில் இருந்து (பொதுவாக கிணறுகள் இருந்து) தண்ணீர் கொண்டுவரப்படுகிறது. தேவகங்கை என்றழைக்கப்படும் (கன்னடம் ಗಂಗೆ ತರುವುದು / *தேவரு தருவுடு* ದೇವರು ತರುವುದು *கங்கே தருவுடு*) இந்த நீா் அவா்களால் புனிதமாகக் கருதப்படுகிறது. இதனை தங்களது வீடுகளுக்கு எடுத்து வரும் போது வீரகாமா நடனம் ஆடப்படுகிறது. கர்நாடகாவின் ஒக்கலிகா் சமூகத்திலும் இந்தச் சடங்கு செய்யப்படுகின்றன.வீரபத்ரா தனது தாயான கங்கையை புனிதப்படுத்துவதற்காக இந்த நீரை கொண்டு வரும் வேளையில் வீரகாசி நடனம் ஆடப்படுவதாக கருதப்படுகிறது. கங்கை தேவி சிவனின் தலைமுடியில் வசிப்பதாகக் கருதி அந்த நீரை சிவனின் தலையில் தெளித்ததாகவும் கருதப்பட்டு வருகிறது..
# வீரகாசி நடனம்

## நடனக்கலைஞா்கள்

வீரசைவ லிங்காயத்துகள் சமூகத்தை சேர்ந்த ஜங்கம் என்று அழைக்கப்படும் மகேஸ்வரர்கள் - குலத்தினரால் இந்த வீரகாசி நடனம் ஆடப்படுகிறது. இந்த நடனத்தை ஆடும் கலைஞர்களை *வீரதேவரு என்றும் அழைக்கின்றனா். நடன கலைஞர்கள் ஒரு வெள்ளை நிற பாரம்பரியமான ஒரு தலைக்கவசம் மற்றும் பிரகாசமான சிவப்பு நிற உடையை அனிந்து கொள்கின்றனா். தங்களை அலங்கரிக்கும் விதமாக உருத்ராட்ச மணிகள் கொண்ட அணிகலன் , ஒரு இடுப்பு வார்பட்டை எனப்படும் *ருத்ர முகி'', பாம்பு மற்றும் கழுத்தை சுற்றி நாகாபரணம் மற்றும் கொலுசு போன்ற அலங்கார நகைகள் இந்த நடனத்திற்கு அணியப் படுகின்றன.. நடன கலைஞர்கள் விபூதியை தங்கள் தலை, காது மற்றும் புருவங்களில் அணிந்து (பூசி) கொள்கின்றனா்..மேலும் வலது கையில் வீரபத்தரா இறைவனின் படம் பொறித்த ஒரு மரத்தாலான தகடு வலது கையில் வாள் ஏந்திய படியும் இந்த நடனத்தை உயிர்ப்புடன் ஆடுகின்றனா்.  
பெண் கலைஞர்கள் பாரம்பரியமாக இந்த கலையை நிகழ்த்துவதில்லை என்றாலும் மதம் சாரா மேடை நிகழ்ச்சிகளின் ஒரு பகுதியாக அந்த நடனத்தை ஆடுவா். அப்பொழுது அது ஒரு நாட்டுப்புற நடனமாக மட்டுமே ஆடப்படும்.
<sup data-ve-ignore="true">&#x5B; *<span title="This claim needs references to reliable sources. (August 2012)">மேற்கோள் தேவை</span>* &#x5D;</sup>
# வீரகாசி நடனம்

## செயல்திறன்

வீரகாசி நடனக் குழுவானது பொதுவாக இரண்டு, நான்கு அல்லது ஆறு உறுப்பினர்களைக் கொண்டிருக்கும். நடனம் நிகழ்த்தப்படுகையில் குழுவில் ஒரு முன்னணி பாடகர் *தக்ஷ யஜ்ன புராணக்* கதையை விவரிக்கிறார்.
# காமாக்யா

**காமக்யா(Kamakhya)** இமயமலைகளில் பரிணாமம் அடைந்த ஒரு முக்கியமான இந்து தாந்த்ரீக தெய்வம். அவர் சித்த குப்ஜிகா என்று வணங்கப்படுகிறார், மேலும் காளி மற்றும் மகா திரிபுரா சுந்தரி என்றும் அடையாளம் காணப்படுகிறார். *காளிகா புராணம்*, *யோகினி தந்திரம்* போன்ற தாந்த்ரீக நூல்களின்படி, அவரது வழிபாட்டிற்கான அடிப்படைகளுடன் அசாமின் காமரூப் மாவட்டத்தில் 16 ஆம் நூற்றாண்டில் இந்த காமக்கியா கோவிலில் அமைக்கப்பட்டது. காரோ மலைகளில் முன்பு புனிதமாக அம்மக்களால் வழிபட்டு வந்த கோயில் அழிக்கப்பட்டது. இருப்பினும் வாத்சாயன பூசாரிகள் அந்த தெய்வத்தினை காஷ்மீரில் உள்ள இந்து இராச்சியத்திற்கு எடுத்துச் சென்று , பின்னர் இமய மலையிலுள்ள தொலைதூர மலைக் காட்டில் புனிதப்படுத்தி வழிபட்டதாகக் கூறப்படுகிறது. காமாக்யா என்ற அவரது பெயரின் பொருள் முறையாக "ஆசைகளின் புகழ்பெற்ற தெய்வம்,"என்பதாகும். அவள் தற்போது மீண்டும் 1645 ஆம் ஆண்டு புனரமைக்கப்பட்ட காமாக்யா கோயில் குடிகொண்டதாகக் கருதப்படுகிறது காமாக்யா கோயில் சதி எனப்படும் சாக்த வழிபாட்டில் முக்கியமாகக் கருதப்படும் 51 சக்தி பீடங்களில் மிகவும் முக்கியமானதாகும். உலகில் உள்ள சாக்தப் பிரிவினரின் வழிபாட்டுத் தலங்களில் மீதமுள்ள ஒரே தலமும், இந்துக்களின் புனிதயாத்திரைத் தலங்களுள் ஒன்றாகவும் காமாக்யா கோவில் கருதப்படுகிறது
# காமாக்யா

## தோற்றம்

இந்த தலத்தில் சக்தி வழிபாட்டின் தோற்றம் 'சதி' எனப்படும் தேவியின் புராணதக் கதையுடன் தொடர்புடையது. இவர் புராண கடவுள் சிவனின் மனைவியும் மன்னர் தக்கனின் மகளும் ஆவார்.சதி எனப்படும் தாட்சாயினி தனது கணவனாக சிவனைத் தேர்வு செய்தது தக்கனுக்கு மகிழ்ச்சியை அளிக்கவில்லை. தக்கன் ஒரு பெரும் வேள்வி நிகழ்த்தும்பொழுது சிவனையும் தாட்சாயினியையும் தவிர எல்லாக் கடவுள்களையும் அழைத்தார். இதனால் சதி ஆத்திரத்தில், தானாகவே நெருப்பில் புகுந்தார். ஆத்திரத்தில் செய்யும் உயிர்த்தியாகம் தூய்மையற்றதாக ஆகிறது என்பதை அறிந்த சதி தன்னை நெருப்பில் எறிந்தாள். அவள் எல்லாம் வல்ல தாய் தெய்வம் என்பதால், பார்வதி தெய்வமாக மறுபிறவி எடுக்க அந்த தருணத்தில் சதி தன் உடலை விட்டு வெளியேறினாள். இதற்கிடையில், சிவன் தனது மனைவியை இழந்ததில் வருத்தமும் ஆத்திரமும் அடைந்தார். அவர் சதியின் உடலை தோள்பட்டையில் வைத்து, வானம் முழுவதும் தனது *தாண்டவத்தைத்* (அண்ட அழிவின் நடனம்) தொடங்கினார், மேலும் உடல் முழுவதுமாக அழியும் வரை நிறுத்த மாட்டேன் என்று சபதம் செய்தார். மற்ற கடவுளர்கள், தாங்கள் பூண்டோடு ஒழுந்துவிடுவோமென்று அஞ்சி, சிவனை சமாதானப்படுத்த விஷ்ணுவிடம் வேண்டினர். இவ்வாறு, நடனமாடும் போது சிவன் எங்கு அலைந்தாலும், விஷ்ணு பின் தொடர்ந்தார். சதியின் சடலத்தை அழிக்க அவர் தனது சக்ராயுதமான சுதர்சனத்தை அனுப்பினார். சிவன் சுமக்க ஒரு உடல் இல்லாமல் போகும்படி சுதர்சனத்தால் சக்தியின் உடல் பல துண்டுகளாக சிதறி விழுந்தது. இதைப் பார்த்த சிவன் மகாதவம் (பெரிய தவம்) செய்ய நிஷ்டையில் அமர்ந்தார். பெயரில் ஒற்றுமை இருந்தபோதிலும், இந்த புராணக்கதை சதி நடைமுறைக்கு வழிவகுத்தது என்பதையோ மனைவியின் உடலை கனவர் தானாக முன்வந்து சிதைக்குக் கொடுத்தார் என்றோ அறிஞர்கள் பொதுவாக நம்பவில்லை.  
பல்வேறு புராணங்கள் மற்றும் மரபுகளின்படி, தாண்டவத்தின் பொழுது சதியின் உடலின் 51 துண்டுகள் இந்திய துணைக் கண்டத்தில் பல்வேறு சிதறின. இந்த இடங்கள் சக்தி பீடங்கள் என்று அழைக்கப்படுகின்றன, மேலும் அவை பல சக்திவாய்ந்த தெய்வங்களுக்கு அர்ப்பணிக்கப்பட்டவை. கமரூபா (" ஆசையின் வடிவம்") சதியின் யோனி பாகமானது பூமியில் விழுந்ததாகக் கூறப்படும் பகுதியாகும். காமக்யா கோயில் இந்த இடத்தில் கட்டப்பட்டதாகக் கூறப்படுகிறது .
# காமாக்யா

## அடையாளம்

காமக்கியா *காளிகா புராணத்தில்* தாந்த்ரீக வழிபாட்டின் மிக முக்கியமான தெய்வம் என்று குறிப்பிடப்படுகிறார், மேலும் உரையில் "மாயையின் சிறந்த தெய்வம்" என்றும் *மகாமயா* என்று குறிப்பிடப்படுகிறார், அவர் தனது மனநிலையைப் பொறுத்து பல வடிவங்களை எடுத்துக்கொள்கிறார். பக்தர்கள் அவளை காமேஸ்வரி ("ஆசையின் அன்பான தெய்வம்") என்றும் அழைக்கின்றனர், மேலும் அவரை மகா திரிபுரா சுந்தரியின் ஒரு வடிவமாகவும் கருதுகின்றனர், இது சோடாக்சி என்றும் அழைக்கப்படுகிறது. *காளிகா புராணம்*, யோகினிதந்திரம் *மற்றும்* காமக்ய தந்திரத்தில் காளியுடன் அவள் அடையாளம் காணப்படுகிறாள். அதன் *ஒவ்வொரு பாடலும் இந்த வசனத்தை எதிரொலிக்கின்றன: * <blockquote> "காமக்யா உண்மையிலேயே வேறு யாருமல்ல என்பது அனைவருக்கும் தெரியும், அந்த தாய் தெய்வம் காளி, எல்லாமுமான ஞானத்தின் வடிவம்." </blockquote> காமக்கியா தச மகா வித்யாக்களுடன் தொடர்புடையது. இக்கோயிலில் இவர்கள் ஒவ்வொருவருக்கும் அசாமில் உள்ள காமக்யா கோயில் வளாகத்தில் அர்ப்பணிக்கப்பட்ட கோவில்கள் உள்ளன. அவளும் துர்காவுடன் நெருங்கிய தொடர்புகொண்டவள்.  
**நான்கு ஆதி சக்தி பீடங்கள்**  
காளிகா புராணம் (அஷ்டசக்தி) மற்றும் பல்வேறு தந்திரங்கள் உள்ளிட்ட பல புராண நூல்கள், நான்கு முக்கிய சக்தி பீடங்களை ஆதி சக்தி பீடங்களாக அங்கீகரிக்கின்றன. ஒடிசா மாநிலத்தில் புரி ஜெகன்நாதர் கோயிலுக்குள் பிமலா, (பாத கண்டம்} என்ற சக்தி பீடமும், ஒடிசாவின் பிரம்மப்பூருக்கு அருகில் தர தாரினி (ஸ்தானா கண்டம் (மார்பகங்கள்), என்ற சக்தி பீடமும், அசாம் மாநிலத்தின் குவகாத்தியில் காமாக்யா ( யோனி காண்டம்) என்ற சக்தி பீடமும் மேற்கு வங்காளத்தின் கொல்கத்தாவில் தட்சிண காளிகா (முகக் கண்டம்) ஆகிய நான்கும், மாதா சதியின் உடல் பகுதி சிதறி விழுந்த உறுப்புகளிலிருந்து தோன்றி சக்தி பீடங்கள் என காளிகா புராணத்தில் (அஷ்ட சக்தி) ஒரு பாடல் தெளிவாகக் கூறுகிறது:  
.  
**பீடம்- உடல் பகுதி விழுந்த இடங்கள்**  
விமலா - பாத கண்டம்- புரி, ஒடிசா  
தரதாரினி -ஸ்தானா கண்டம்- பிரம்மபூர், ஒடிசா  
காமக்கியா -யோனி கண்டம்- குவகாத்தி, அசாம்  
தட்சிணா காளிகா -முக கண்டம்- கொல்கத்தா, மேற்கு வங்கம்  
காமக்கியா கோயில் வளாகத்தில் மகாவித்யர்களின் பொது வழிபாட்டிற்கான மந்திரங்கள் காமக்கியாவுடன் ஒரு நெருக்கமான அடையாளத்தை வெளிப்படுத்துகின்றன. இவற்றில் பல தெய்வங்கள் வெளிப்படையாக காமாகியாவின் வடிவங்களாக வணங்கப்படுகின்றன. தேவி காமக்யாவின் 'அஷ்டசக்தி' அல்லது எட்டு அவதாரங்கள் குப்தகாமா, ஸ்ரீகாமா, விந்தியவாசினி, கோடீஸ்வரி, வனதுர்கா, பததுர்கா, திர்கேஸ்வரி மற்றும் புவனேஸ்வரி ஆகியனவாகும்.
# காமாக்யா

## படிமவியல்

காமக்கியா பதினாறு வயதுள்ள ஒரு இளம் தெய்வமாக சித்தரிக்கப்படுகிறார், பன்னிரண்டு கைகள் மற்றும் மாறுபட்ட வண்ணங்களின் ஆறு தலைகளுடன், சர்வ வல்லமைபடைத்த, எல்லாம் அறிந்த, எங்கும் நீக்கமற நிறைந்த ஒரு சக்திவாய்ந்த தெய்வமாகக் குறிக்கப்படுகிறார். அவர் ஒளிவீசும் செழிப்பான நகைகள் செம்பருத்தியைப் போன்ற சிவப்பு வண்ண மலர்களை அணிந்துள்ளார்.  
அவள் ஒவ்வொரு பத்து கைகளிலும் தாமரை, திரிசூலம், வாள், மணி, சக்கராயுதம், வில், அம்புகள், தண்டாயுதம், செங்கோல், அங்குசம், கவசம் ஆகியவற்றைக் கொண்டிருக்கிறாள். அவளுடைய மீதமுள்ள இரண்டு கைகள் தங்கம் அல்லது மண்டை ஓட்டினால் ஆன ஒரு கிண்ணத்தை வைத்திருக்கின்றன.  
நேரடியாக சிவபெருமானின் மேல், ஒரு தாமரையின் மீது அமர்ந்திருக்கிறாள், அவள் ஒரு சிங்கத்தின் மேல் படுத்திருக்கிறாள்.  
அவள் அமர்ந்துள்ள ஒவ்வொரு பக்கத்திலும் பிரம்மா மற்றும் விஷ்ணு, இருவரும் தாமரையின் மீது அமர்ந்திருக்கிறார்கள்.
# உம் ஹபீபா

**உம் ஹபீபா ராம்லா பின்த் அபி சுஃப்யான்** (சி. 589 அல்லது 594-665) முகம்மது நபியின் மனைவி, எனவே விசுவாசிகளின் தாய் எனப்பட்டவர் .
# உம் ஹபீபா

## ஆரம்ப கால வாழ்க்கை

இவர் அபு சுஃப்யான் இப்னு ஹர்ப் மற்றும் சஃபியா பின்த் அபி அல்-அஸ் ஆகியோரின் மகள். அபு சுஃப்யான் உமய்யா குலத்தின் தலைவராகவும், முழு குறைசி பழங்குடியினரின் தலைவராகவும் இருந்தார். 624-630 காலகட்டத்தில் முகம்மதுவின் மிக சக்திவாய்ந்த எதிரியாகவும் இருந்தார். இருப்பினும், பின்னர் அவர் இஸ்லாத்தை ஏற்றுக்கொண்டு ஒரு முஸ்லீம் போர்வீரரானார். உதுமான் இவரது தாய்வழி முதல் உறவினர் மற்றும் தந்தைவழி இரண்டாவது உறவினர் மற்றும் முதல் உமையா கலீபகம், முதலாம் முஆவியா, உம் ஹபீபா ராம்லாவின் ஒன்றுவிட்ட சகோதரர்கள் ஆவார்கள்.
# உம் ஹபீபா

## உபைத்-அல்லாஹ் இப்னு ஜஹ்ஷுடன் திருமணம்

இவரது முதல் கணவர் சயனாப் பின்த் ஜஹ்ஷின் சகோதரரான உபைத்-அல்லாஹ் இப்னு ஜஹ்ஷ் ஆவார். முஹம்மது 627 இல் சயனாப் பின்த் ஜஹ்ஷியை திருமணம் செய்து கொண்டார்.  
இஸ்லாத்தை ஏற்றுக்கொண்ட முதல் நபர்களில் உபைத்-அல்லாஹ் மற்றும் ராம்லா ஆகியோர் அடங்குவர். இவர்கள் இருவரும் போர் நடவடிக்கைகளைத் தவிர்க்கும் பொருட்டு 616 இலிருந்து குறைசிகளோடு, அபிசீனியாவுக்கு ( எத்தியோப்பியா) குடியேறினர். அங்கே இவரது மகளான ஹபீபா பின்த் உபைத் - அல்லாஹ் பெற்றெடுத்தார் .  
உபைத் - அல்லாஹ் பின்னர் கிறிஸ்தவ மதத்திற்கு மாறினார். ராம்லாவை அவ்வாறு செய்ய அவர் வற்புறுத்த அவர் இசுலாத்தை ஏற்றுக்கொண்டார். அவரது மாற்றம் இவர்கள் பிரிந்து செல்ல வழிவகுத்தது. 627 இல் உபைத்-அல்லாஹ் இறக்கும் வரை அவர்கள் அனைவரும் அபிசீனியாவில் தொடர்ந்து வாழ்ந்தனர்.
# உம் ஹபீபா

## முகம்மதுவுக்கு திருமணம்

முகம்மது, ராம்லாவுக்கு திருமண முன்மொழிவை அனுப்பினார். அது அவள் *இடா* (விதவையின் காத்திருப்பு காலம்) முடித்த நாளில் வந்தது.  
முகம்மது இல்லை என்றாலும் அபிசீனியாவில் திருமண விழா நடந்தது. விழாவில் ராம்லா தனது சட்டப்பூர்வ பாதுகாவலராக காலித் இப்னு சய்தைத் தேர்ந்தெடுத்தார். அபிசீனியாவின் நெகஸ் (மன்னர்) குத்பாவையே வாசித்தார், காலித் இப்னு சையத் பதிலளித்தார். நெகஸ் காலித்திற்கு 400 *தினார்கள்* மற்றும் விழாவுக்குப் பிறகு ஒரு பெரிய திருமண விருந்தை வழங்கினார். அடிமை பார்ரா வழியாக மணமகனுக்கு கஸ்தூரி மற்றும் அம்பெர்கிரிஸையும் அனுப்பினார். முகம்மது தனது வேறு எந்த மனைவியருக்கும் இதைவிட பெரிய கைம்மை காலத்திற்கென விடப்படும் சீதனம் கொடுக்கவில்லை.  
ராம்லாவுடன் மீதமுள்ள முப்பது முஸ்லிம்களையும் அரேபியாவுக்கு திருப்பி அனுப்ப நெகஸ் ஏற்பாடு செய்தார். அவர்கள் இரண்டு படகுகளில் மதீனாவுக்கு பயணம் செய்தனர். இந்த பயணத்தில் ராம்லாவுடன் ஷுராபில் இப்னு ஹசனா சென்றார். சில ஆதாரங்களின்படி, இவர் ஹிஜ்ராவுக்கு ஒரு வருடம் கழித்து முகம்மதுவை மணந்தார், ஆனால் ஆறு வருடங்கள் கழித்து, முகம்மதுவுக்கு அறுபது வயது மற்றும் அவள் முப்பத்தைந்து வயது. அவர் இவருடன் வாழவில்லை. தபரி இவரது திருமணம் 7 ஏ.எச் (628) இல் "அவளுக்கு முப்பத்தி ஒற்றைப்படை வயதில்" நடந்தது என்று எழுதுகிறார்.
# உம் ஹபீபா

## மதீனாவில் வாழ்க்கை

ஒரு சந்தர்ப்பத்தில், அபு சுஃப்யான் மதீனாவிலுள்ள தனது மகள் ராம்லாவின் வீட்டிற்குச் சென்றார். அவர் அப்போஸ்தலரின் கம்பளத்தின் மீது உட்காரச் சென்றபோது, அவர் அதை உட்கார வைக்காதபடி அதை மடித்தார். அவர் சொன்னார் என் அன்பு மகளே, கம்பளம் எனக்கு மிகவும் நல்லது" என்று. அவள் "நீங்கள் கம்பளம் மிகவும் நல்லது என்று நீங்கள் நினைத்தால் எனக்குத் தெரியாது! இது அப்போஸ்தலரின் கம்பளம், நீங்கள் ஒரு அசுத்தமான பலதாரவாதி. நீங்கள் அப்போஸ்தலரின் கம்பளத்தின் மீது அமர நான் விரும்பவில்லை." என்று பதிலளித்தாள். "கடவுளால், நீங்கள் என்னை விட்டு வெளியேறியதிலிருந்து நீங்கள் கெட்டவருக்குச் சென்றீர்கள்" என்று அவர் கூறினார்.
# பத்மாவதி அனந்தகோபாலன்

**பத்மாவதி அனந்தகோபாலன் (Padmavathy Ananthagopalan)** (பிறப்பு: 1934 சூலை 12) கருநாடக இசை வகைகளில் இந்தியாவிலிருந்து வந்த ஒரு பாரம்பரிய இசைக்கலைஞரும் மற்றும் வீணை மேதையுமாவார். இவர் மிருதங்கம் மற்றும் நாதசுவரம் இசைக்கத் தெரிந்தவர். இவருக்கு வீணை வாசிப்பதில் ஏழு ஆண்டு அனுபவம் உள்ளது. இவர் திறமையான இசைக் கலைஞர்களின் குடும்பத்தைச் சேர்ந்தவர். அதில் வயலின் மேதையான லால்குடி ஜெயராமன் மற்றும் அவரது மூதாதையர்கள் தியாகராஜரின் நேரடி சீடர்கள் ஆவர்.  
இவர் தனது தனித்துவமான " *கயாகி* " பாணியால் அறியப்படுகிறார். இவர் குரு-சீடர் ( குருகுலம் ) மரபுக்கு பெரும் உதாராணமாவார். ஜெயந்தி குமரேஷ் (வீணை), உஷா ராஜகோபாலன் (வயலின்) போன்ற ஏராளமான கலைஞர்களுக்கு இவர் குருவாக இருந்துள்ளார். இவர்சிறீசத்குரு சஙகீத இசைப் பள்ளியின் நிறுவனரும் ஆவார். மேலும் இந்த நிறுவனம் மூலம் 25 ஆண்டுகளுக்கும் மேலாக கற்பித்தல் பணியை செய்து வருகிறார்.
# பத்மாவதி அனந்தகோபாலன்

## ஆரம்ப நாட்கள் மற்றும் தனிப்பட்ட வாழ்க்கை

பத்மாவதி தனது தந்தை லால்குடி கோபால ஐயரால் ஐந்து வயதில் இசை பயிற்சியைத் தொடங்கினார். அவரிடமிருந்து வீணை வாசிப்பதன் நுணுக்கங்களை இவர் கற்றுக்கொண்டார். இவரது முதல் சைசை நிகழ்ச்சி பன்னிரண்டு வயதில் இருந்தது. இவரது மூதாதையர்கள் கருநாடக இசையின் மிகச்சிறந்த இசையமைப்பாளர்களில் ஒருவரான தியாகராஜரின் நேரடி சீடர்கள் ஆவார்கள்.  
பத்மாவதியின் கணவர் அனந்தகோபாலனும் ஒரு வீணை மற்றும் வயலின் நிபுணராவார். இந்த கருவிகளை வாசிப்பதற்கு மாணவர்களுக்கு அனந்தகோபாலன் கற்றுக்கொடுக்கிறார். இவரது அண்ணன் மறைந்த வயலின் மேதை, பாடகர் மற்றும் இசையமைப்பாளர் பத்ம பூசண் லால்குடி ஜி.ஜெயராமன் ஆவார் . இவரது தங்கைகளான லால்குடி இராஜலட்சுமி, லால்குடி சிறீமதி பிரம்மானந்தம் ஆகியோரும் வயலின் கலைஞர்கள்.
# பத்மாவதி அனந்தகோபாலன்

## தொழில்

பத்மாவதி வீணையை " *கயாகி* " பாணியில் இசைக்கிறார். அதில் இவர் இசைக் கருவியில் உள்ள நுணுக்கங்களை குரல் விளக்கக்காட்சியிலும் வழங்குகிறார். வித்வான் எஸ் பாலச்சந்தர் இவருக்கு ஒரு பெரிய தாக்கத்தை ஏற்படுத்தினார். மேலும் இவர் அவரை தனது " மானசீக குரு" என்று கருதினார் . அவர் அனைத்து பிரபலங்களையும் கவனித்தார். இறுதியில் தனது சொந்த தனித்துவமான பாணியைக் கொண்டு வந்தார், அதில் ஒவ்வொரு சுரத்தையும் ஒரு இராகத்தில் வழங்கினார்.  
ஒரு 'ஏ' தர கலைஞரான இவர் அகில இந்திய வானொலி மற்றும் பிரபலமான தொலைக்காட்சி வலைப்பின்னல்களில் தவறாமல் இடம்பெறுகிறார். இவர் தனது மாணவர்களின் நலனுக்காக லலிதா சகஸ்ரநாமம், சௌந்தர்யலகரி, மூக பஞ்சசதி போன்ற சமஸ்கிருத படைப்புகளை இசைக்கவும் செய்துள்ளார்.  
இவர் பல சர்வதேச நிகழ்ச்சிகளையும் சுற்றுப்பயணங்களையும் தனது கணக்கில் கொண்டுள்ளார். 1990 முதல் இவர் ஐக்கிய இராச்சியம், அமெரிக்கா, மலேசியா மற்றும் சிங்கப்பூர் ஆகிய நாடுகளில் சுற்றுப்பயணம் மேற்கொண்டுள்ளார். இந்த சுற்றுப்பயணங்களில் சிலவற்றில் இவருடன் ஜெயந்தி குமரேசுவும் சென்றுள்ளார்.  
அவர் தற்போது அதிக திறமையான வீணா கலைஞர்களை உருவாக்குவதில் கவனம் செலுத்தி வருகிறார். மேலும் பிற இசைக்கருவிகள் மற்றும் குரல் நிகழ்ச்சிகளுக்காக சபாக்களில் வீணா நிகழ்ச்சிகளை அதிக அளவில் ஏற்றுக்கொள்வதில் கவனம் செலுத்துகிறார்.
# பத்மாவதி அனந்தகோபாலன்

## தொழில்

### புத்தகங்கள்

இசை மாணவர்களுக்காக சிங்கப்பூர் இந்தியன் நுண்கலை அமைப்புடன் இணைந்து சட்ஜம் மற்றும் ரிஷபம் என்ற இரண்டு புத்தகங்களை எழுதி வெளியிட்டுள்ளார். கர்நாடக இசையில் ஆரம்ப கட்டத்தில் உள்ளவர்களுக்காக அபியாச மஞ்சரி என்ற புத்தகத்தையும் எழுதியுள்ளார்..
# கோன்சு

**கோன்சு** (**Khonsu**) பண்டைய எகிப்திய சந்திரக் கடவுள் ஆவார். எகிப்திய மொழியில் கோன்சு என்பதற்கு வானத்தில் இரவில் பயணிப்பவர் எனப்பொருளாகும். தீபை நகரக் கோயிலில் அமூன், மூத் மற்றும் அவரது குழந்தையான கோன்சு கடவுள்களின் சிற்பம் உள்ளது.
# கோன்சு

## கர்னாக்கில் உள்ள கோன்சு கோயில்

கர்னாக் நகரத்தில் கோன்சு கடவுளுக்கான கோயில் கட்டிடங்களின் காட்சிகள்:
# கோன்சு

## இதனையும் காண்க

- பண்டைய எகிப்தியக் கடவுள்கள்
- பண்டைய எகிப்திய அரசமரபுகள்
# அந்தோனைட்டு

**அந்தோனைட்டு** *(Anthonyite)* என்பது Cu(OH,Cl)<sub>2</sub>•3(H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் நீரிய இரண்டாம்நிலை தாமிர ஆலைடு கனிமம் என்று வகைப்படுத்தப்படுகிறது.  
1963 ஆம் ஆண்டு அமெரிக்காவின் மிச்சிகனில் உள்ள அவுட்டன் மாகணத்தின் காலுமெட் கிராமத்தில் இருக்கும் நூற்றாண்டு சுரங்கத்தில் கண்டுபிடிக்கப்பட்டது. அரிசோனா பல்கலைக்கழகத்தின் கனிமவியலாளர் யான் டபிள்யூ அந்தோனி (1920–1992) கண்டுபிடித்த காரணத்தால் கனிமத்திற்கு அந்தோனைட்டு என்ற பெயர் சூட்டப்பட்டது.  
குளோரைடு நிறைந்த நிலத்தடி நீரைச் சேர்ப்பதன் மூலம் அல்லது பாறையிடை திரவங்கள் சுழற்சியின் வழியாக பாசால்ட் எனப்படும் அக்னிப்பாறைகளின் பிளவுகளில் தாயக தாமிரத்திற்கு மாற்றாக அந்தோனைட்டு தோன்றுகிறது. இதேபோன்ற செஞ்சாய்சதுர கனிமமான காலுமெட்டைட்டும் இச்செயல்முறையிலேயே தோன்றுகிறது.  
டிரிமோலைட்டு, குவார்ட்சு, மோனசைட்டு தாயக தாமிரம், கியுப்ரைட்டு, பாராடாகாமைட்டு உள்ளிட்ட கனிமங்களுடன் சேர்ந்தே அந்தோனைட்டும் சுரங்கத்தில் கிடைக்கிறது. அரிசோனாவிலுள்ள கோச்சைசு மாகாணம் பிசுபீயிலுள்ள கோல் சுரங்கத்திலும், மெக்சிகோவின் வில்லா எர்மோசா சுரங்கத்திலும் இக்கனிமம் கிடைக்கிறது.  
செருமனியிலுள்ள எச்சேவிலும் கீரிசு நாட்டின் லௌரியம் சுரங்கத்திலும் ஒரு கசடு கனிமமாக அந்தோனைட்டு கிடைக்கிறது .
# தபதி

**தபதி** (Tapati; ) என்பது இந்து மதத்தில் இந்து தொன்மவியலில் குறிப்பிடப்படும் ஒரு தெய்வம். அவள் தபதி நதியின் தெய்வம் என்றும், தெற்கின் தாய்-தெய்வம் (சூரியனின் வீடு) என்றும் அழைக்கப்படுகிறாள், அங்கு அவள் பூமிக்கு வெப்பத்தைக் கொண்டு வருகிறாள். சில இந்து நூல்களின்படி, தபதி சூரியனின் மனைவிகளில் ஒருவரானசாயா<nowiki/>வின் மகளாவார்.  
தபதி என்ற பெயர் "வெப்பமயமாதல்", "சூடான ஒன்று", "எரியும் ஒன்று" என்று பொருள்களைத் தரும். தபதியின் அழகிலும், சரியான அம்சங்களிலும், கடுமையான மத சுய ஒழுக்கத்திலும் மூன்று உலகங்களிலும் தபதிக்கு நிகரானவர்கள் யாரும் இருக்க முடியாது என்று கூறப்படுகிறது. இந்த பெயர் சிதியன் கடவுள்களின் அரசியான தாப்தி என்ற பெயருடன் தொடர்புடையதாக இருக்கலாம் எனக் கருதப்படுகிறது , மேலும் பண்டைய புரோட்டோ-இந்தோ-ஈரானிய மதத்தில் முதலில் மேலாதிக்கம் செலுத்தி வந்த ஒரு தீ தெய்வத்திலிருந்து தோன்றி வந்திருக்கலாம்.
# தபதி

## வரலாறு

தபதி முதலில் மகாபாரதத்தில் இருபத்து நான்கு முறை, சம்வரனாவின் மனைவியாகவும், குரு வம்சம் மற்றும் குரு இராச்சியத்தின் நிறுவனரான குருவின் தாய் என்றும் குறிப்பிடப்பட்டுள்ளார், . ஸ்ரீமத்- பகவதம் & புராணம் போன்ற பிற இந்து நூல்களிலும் இரு கதாபாத்திரங்களின் கதையும் காணப்படுகிறது. இந்த நூல்களின்படி, தபதியின் வீடு தபதி ஆற்றின் கரையில் அமைந்துள்ளது.  
மகாபாரதத்தில், தாபத்யா என்ற பெயரின் தோற்றம் குறித்து அர்ஜுன் காந்தர்வரிடம் கேட்டார், எனவே காந்தர்வர், சூரியனுக்கு தபதி என்ற அழகான மகள் இருப்பதாகக் கூறினார், அவரை திருமணம் செய்து கொள்ள அவர் அக்கறை கொண்டிருந்தார்.  
ஆரம்பகாலத்தில் சூரியனை வழிபட்டு வந்த சாமவரனா என்ற கௌரவ மன்னன் தபதிக்குக் கணவராகத் தேர்ந்தெடுக்கப்பட்டார். ஒரு நாள் வேட்டையாடுவதற்காக சாமவரனா காட்டிற்குச் சென்றார். அங்கு தபதியைப் பார்த்து காதல் கொண்டு திருமணத்தை முன்மொழிகிறார், ஆனால் தபதியோ தனது தந்தையின் ஒப்புதலுக்காக சாமவரானாவுக்குத் தன் தந்தையை முன்மொழிகிறாள்.  
அதன் பின்னர் மன்னன் சூரிய வழிபாட்டினைத் தொடங்கினார். பிறகு வசிஷ்ட முனவரின் உதவியை நாடி, சூரியனிடம் அவரை அனுப்பி வைக்கிறார். வசிஷ்டர் சாமவரனாவுக்கும் தபதிக்கும் திருமணம் செய்துவிக்க வேண்டுகிறார். சூரியன் வசிட்டரின் கோரிக்கையை ஏறு இவர்களின் திருமணத்தை அங்கீகரிக்கிறார்.
# தபதி

## முக்கியத்துவம்

இந்து மத நூல்களின் படி, தபதி அவரது பக்திக்காகப் புகழ்பெற்றவர். மேலும் இவரது அழகு, இயல்பான குணங்கள், வேத அறிவு ஆகியவற்றில் தபதிக்கு இணையான தெய்வமோ, அரக்கரோ,அரம்பையரோ, கந்தர்வரோ கிடையாது எனக் குறிப்பிடப்படுகிறார்.
# தபதி

## வழிபாட்டு முறை

தபதிக்கு அநேகமாக தபதியின் பெயரிடப்பட்டிருப்பதால், மக்கள் அவளை ஒரு தெய்வத்தின் வடிவத்திலும், இந்து நூல்களில் குறிப்பிடப்பட்டுள்ள பல முக்கியமான போற்றத்தக்க குணங்களைக் கொண்ட ஒரு முக்கியமான நதியாகவும் வணங்குகிறார்கள்.
# தபதி

## உறவினர்கள்

தபதியைப் பற்றி குறிப்பிடும் இந்து நூல்களின்படி, தபதிக்கு பின்வரும் உறவினர்கள் உள்ளனர்: சூர்யனை தனது தந்தையாகவும், சாயாவைத் தனது தாயாகவும் கொண்டவர்; அவர் சம்வரனாவின் மனைவியாகவும், குருவின் தாயாகவும் இருக்கிறார், அவருக்கு யமி , பத்ரா என்ற இரு தங்கைகளும், சனி, யமன் என்ற இரண்டு சகோதரர்களும் உள்ளனர்
# தபதி

## கலையில் பிரதிநிதித்துவம்

கௌரவ மன்னர் சாமவரனா, தபதி ஆகிய இரு புராணக் கதாப்பாத்திரங்கள் பற்றிய பல நாடகங்கள் நிகழ்த்தப்படுகின்றன.அவற்றுள் கூடியாட்டம், தபதிசாமவரனா ஆகிய நாடகங்கள் கேரள மாநிலத்தில் பாரம்பரியமாக நிகழ்த்தப்படுகின்றன.
# காஞ்சிரோட்டு யட்சி

**காஞ்சிரோட்டு** யட்சி (ஸ்ரீதேவி) ஒரு நாட்டுப்புறக் காட்டேரியாகக் கருதப்படுகிறார். தொன்மக் கதைகளின் படி, அவர் தெற்கு திருவிதாங்கூரில் (இப்போது தமிழ்நாட்டில் ஒரு பகுதி) காஞ்சிராக்கோடு மங்களத்து என்ற பெயரில் ஒரு வசதியான படமங்கலம் நாயர் தாராவாட்டில் பிறந்தார். ஸ்ரீதேவி ஓர் பாலியல் தொழில் புரிபவர் என்பதால் ராஜா ராம வர்மாவின் மகன் மற்றும் அனிழம் திருநாள் மார்த்தாண்ட வர்மாவின் போட்டியாளரான ராமன் தம்பியுடன் நெருக்கமான உறவைக் கொண்டிருந்தார். கதையின் படி, அவள் தன் ஊழியரால் கொலை செய்யப்பட்டு, அவள் ஆண்களைத் தனது அழகைக் கொண்டு வழிநடத்தி, அவர்களின் இரத்தத்தை உறிஞ்சிக் குடிக்கின்ற ஒரு யட்சி னியாக மாறினாள், (இது மலையாள நாட்டுப்புறக் கதைகளில் உள்ள தொன்மவியல் மனிதர்களின் ஒரு வகை).
# காஞ்சிரோட்டு யட்சி

## மங்களத்து ஸ்ரீதேவி

ஸ்ரீதேவி ஒரு வேசி, அவர் தனது வாடிக்கையாளர்களாக உயர்ந்த மற்றும் வலிமைமிக்கவர்களைக் கொண்டிருந்தார். ஆனால் அவள் பல ஊழியர்களில் ஒருவரான ராமனுடன் மோகம் கொண்டிருந்தாள். ராமன், ஒரு பாண்டன் நாயர் (பல்லக்குத் தாங்கி), ஒரு நல்ல உயரமான, நன்கு கட்டுடல் கொண்ட, அழகான இளைஞன். அவளும் அவளுடைய சகோதரர் கோவிந்தனும் ராமனின் முதுகில் பல்லக்கில் அமர்ந்து அருகிலுள்ள இடங்களுக்குச் செல்வது வழக்கம். ஸ்ரீதேவி ராமனை உடல் ரீதியாகவும் மன ரீதியாகவும் சித்திரவதை செய்து மகிழ்ந்தார். அவனை மனைவியிடமிருந்து பிரிக்க முடிந்த அனைத்தையும் அவள் செய்தாள்.  
காலப்போக்கில், திருமணமாகாத கோவிந்தனும் ராமனும் ஆழ்ந்த நெருங்கிய நண்பர்களாக மாறினர். அவர்கள் பெரும்பாலும் ஒரே அறையைப் பகிர்ந்து கொண்டனர். ஸ்ரீதேவி தனது காதலனுடன் தன் சகோதரன் கொண்டிருக்கும் பாசத்தை விரும்பவில்லை. ஆனால் அவள் நடிக்கவில்லை.  
ஸ்ரீதேவி ஒரு சதித்திட்டத்தை உருவாக்கி ராமனின் மனைவியை அவனிடமிருந்து பிரித்தார். ஒருமுறை கோவிந்தன் ராமனின் முதுகில் பயணித்தபோது ஸ்ரீதேவியின் இந்தச் முன்னாள் சதித்திட்டத்தின் விவரங்களை வெளியிட்டார். சில நாட்கள் கழித்து, ராமன் ஒருநாள் ஸ்ரீதேவியுடன் படுக்கையைப் பகிர்ந்து கொள்ளும்போது ஸ்ரீதேவியை கழுத்தை நெரித்துக் கொன்றார். கோவிந்தன் குற்றத்தைப் பார்த்து கண்மூடித்தனமாக தனது நண்பனைப் பாதுகாத்தார்.  
பழிவாங்கும் எண்ணம் கொண்ட ஸ்ரீதேவி காஞ்சிரக்கோட்டில் ஒரு பெற்றோருக்கு பழிவாங்கும் யக்ஷியாக மறுபிறவி எடுத்தார். அவள் பிறந்ததது முதலே ஒரு மயக்கும் அழகியாக வளர்ந்தாள். அவள் பல ஆண்களை மயக்கி, அவர்களின் இரத்தத்தை குடித்தாலும், அவள் மனது தன் முன்னாள் காதலன் அழகான ராமன் மீது வைக்கப்பட்டது. அவர் தன்னை திருமணம் செய்தால் அவருக்கு மன்னிப்பு வழங்கத் தயாராக இருப்பதாக அவரிடம் கூறினாள். ஆனால் ராமன் மறுத்துவிட்டார். யட்சி அவனைத் துன்புறுத்துவதில் அவளுடைய எல்லா ஆற்றல்களையும் செலவு செய்தார். பேரழிவிற்கு ஆளான ராமன் பலராமரின் சிறந்த உபசாகராக இருந்த மங்களத்து கோவிந்தனின் உதவியை நாடினார். கோவிந்தன் யக்சியுடன் ஒரு சமரசத்திற்கு முன்வந்தார். அவர் மூன்று நிபந்தனைகளுக்கு இணங்கினாள். அதன் படி, முதலாவதாக யக்சி ஒரு வருடத்திற்கு ராமனுடன் இருக்க முடியும். . ஓராண்டு கழித்து ஒரு கோவில் நிறுவப்படுவதற்கு அவள் ஒப்புக் கொள்ள வேண்டும். இரண்டு, பல ஆண்டுகளுக்குப் பிறகு கோயில் அழிக்கப்படும், பின்னர் அவள் மோட்சம் அடைவதற்காக பகவான் நரசிம்மரை சரணாகதி அடைய வேண்டும். மூன்று, அவள் கோவிந்தனுக்காகவும், ராமனுனின் மற்றும் அவனுடைய உறவினர்களுக்காகவும் அவர்களின் தற்போதைய பிறப்பில் மட்டுமல்ல, அடுத்தடுத்த பிறப்புகளிலும் வேண்ட வேண்டும். இந்த மூன்று நிபந்தனைகளுக்கும் கட்டுப்படுவேன் என்று யட்சி 'பொன்னும் விலக்கும்' மீது சத்தியம் செய்தார். இவ்வாறு சமரச சூத்திரம் செயல்படுத்தப்பட்டது.
# காஞ்சிரோட்டு யட்சி

## காஞ்சிரக்கோட்டு வலியவீடு கோயில்

ஓராண்டு கழித்து, யட்சி க்கு ஒரு கோவிலில் நிறுவப்பட்டது, பின்னர் அது காஞ்சிரக்கோட்டு வலியவீட்டிற்குச் சொந்தமானது. வலியவீடு உறுப்பினர்கள் தங்கள் குல தெய்வங்களான ராமானுஜர் (ஸ்ரீ கிருஷ்ணா ஸ்ரீ ருக்மிணியுடன்) மற்றும் பலராமர் ஆகியோருடன் இந்த யக்ஷியையும் வணங்கத் தொடங்கினர். தற்பொழுது இந்த யட்சிக்குக் கோயில் இல்லை.
# காஞ்சிரோட்டு யட்சி

## காஞ்சிரோட்டு யட்சி மற்றும் ஸ்ரீ பத்மநாபசாமி கோயில்

தெக்கேடம் இறைவன் நரசிம்மரிடம் தஞ்சம் புகுந்த பின்னர், யட்சி இப்போது ஸ்ரீ பத்மநாபசாமி கோயிலின் கல்லாரா பி யில் வசிப்பதாக நம்பப்படுகிறது. இளவரசி அஸ்வதி திருநாள் கௌரி லட்சுமி பாயி , "அவளுடைய அமைதியைக் குலைப்பது ஒரு பேரழிவாக இருக்கும், குறிப்பாக அவளுடைய தற்போதைய அமைதியான மனோபாவம் ஒரு காலத்தில் அவளுக்கு இருந்த அச்சுறுத்தும் தன்மைக்கு திரும்பிவிடும்." எனக் குறிப்பிடுகிறார். இந்த யட்சி யின் மயக்கும் மற்றும் மூர்க்கமான வடிவங்கள் ஸ்ரீ பத்மநாபசாமி சன்னதியின் தென்மேற்கு பகுதியில் வரையப்பட்டுள்ளன.
# காஞ்சிரோட்டு யட்சி

## சுந்தர லட்சுமி

மகாராஜா சுவாதித் திருநாள் ராம வர்மாவின் மனைவியும் திறமையான நடனக் கலைஞருமான சுந்தர லட்சுமி, காஞ்சிரோட்டு யட்சி அம்மாவின் தீவிர பக்தராவார்.
# நார்த்துபைட்டு

**நார்த்துபைட்டு** *(Northupite)* என்பது Na<sub>3</sub>Mg(CO<sub>3</sub>)<sub>2</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொதுவல்லாத ஓர் ஆவியாதல் படிவு கனிமமாக இது வகைப்படுத்தப்படுகிறது. நிறமற்றது முதல் அடர் சாம்பல் அல்லது பழுப்பு நிற எண்முகப் படிகங்களாக உலகளாவிய அளவில் இக்கனிமம் தோன்றுகிறது. செயற்கையாகத் தயாரிக்கப்படும் கனிமப்பொருளில் இது டைக்கைட்டு (Na6Mg2(CO3)4SO4) கனிமத்துடன் ஒரு தொடர் வரிசையை உருவாக்குகிறது.  
பன்னாட்டு கனிமவியல் சங்கம் தெர்மோனேட்ரைட்டு கனிமத்தை Nup என்ற குறியீட்டால் அடையாளப்படுத்துகிறது.  
1895 ஆம் ஆண்டு கலிபோர்னியாவின் சான் பெர்னார்டினோ மாகாணத்தில் இருக்கும் சியர்லசு ஏரியில் சி. எச். நார்த்து (பிறப்பு 1861) என்பவரால் கலிபோர்னியாவின் சான் யோசிலிருந்து இக்கனிமம் கண்டுபிடிக்கப்பட்டது. கண்டுபிடித்தவரின் நினைவாக அவர் பெயரே கனிமத்திற்கு நார்த்துபைட்டு என்று சூட்டப்பட்டது.  
டைக்கைட்டு, பிரிசோனைட்டு கனிமங்களுடன் சியர்லெசு ஏரியிலும், சார்ட்டைட்டு, டிரோனா, பிரிசோனைட்டு, கேலூசைட்டு, லாபண்ட்சோவைட்டு, சியர்லெசைட்டு, நார்செதைட்டு, லாப்லினைட், பைரைட், குவார்ட்சு போன்ற கனிமங்களுடன் சேர்ந்து அமெரிக்க மாநிலங்களில் ஒன்றான வயோமிங் மாநிலத்திலும் நார்த்துபைட்டு கனிமம் காணப்படுகிறது.
# மடம் (ஊர்)

**மடம்** (*Madam*) என்பது இந்தியாவின், தமிழ்நாட்டின், தர்மபுரி மாவட்டம், பென்னாகரம் வட்டம், கூத்தப்பாடி ஊராட்சிக்கு உட்பட்ட ஒரு சிற்றூர் ஆகும்.
# மடம் (ஊர்)

## அமைவிடம்

இந்த ஊரானது மாநிலத்தின் தலைநகரான சென்னையில் இருந்து 323 கி.மீ தொலைவிலும், மாவட்டத் தலைநகரான தருமபுரியில் இருந்து 35 கி. மீ தொலைவிலும், பென்னாகரத்தில் இருந்து 5 கி.மீ தொலைவிலும் உள்ளது.
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'27.5"N 77°53'11.1"E ஆகும். இங்கு மொத்த குடியிருப்புகள் 252,.
# லெசுட்டர் ஆண்ட்ரூசு

**வில்லியம் லெசுட்டர் செல்ப் ஆண்ட்ரூசு** *(William Lester Self Andrews)* என்பவர் ஓர் அமெரிக்க வேதியியலாளர் ஆவார். வளர்ந்து வரும் உலோக ஒருங்கிணைப்பு சேர்மங்களின் குவாண்டம் வேதியியல் துறையில் இவரது பங்களிப்புகள் உள்ளன. வர்கினியா பல்கலைக்கழகத்தில் வேதியியல் பேராசிரியராகப் பணிபுரிந்து வில்லியம் ஓய்வு பெற்றார். 2010 ஆம் ஆண்டு மூலக்கூற்று நிறமாலையியல் துறையில் இயர்ல் கே பிளையர் பரிசு இவருக்கு வழங்கப்பட்டது. தாழ்வெப்பப் பொருள்களில் அதிர்வு நிறமாலையுடன் குவாண்டம் கணக்கீடுகள் இணைப்பு குறித்து இவருடைய ஆய்வுகள் இருந்தன. பல மூலக்கூறுகள், அயனிகள் மற்றும் அணைவுகளை அடையாளம் காண இவரது கண்டுபிடிப்பு பேருதவி புரிந்தது .  
வட கரோலினாவின் லிங்கன்டன் நகரத்தில் வில்லியம் பிறந்தார். 1963 ஆம் ஆண்டு மிசிசிபி மாநில பல்கலைக்கழகத்தில் வேதிப் பொறியியல் படிப்பில் முதலாவது பட்டம் பெற்றார். முனைவர் பட்டத்தை 1966 ஆம் ஆண்டு பெர்க்லியில் இயற்பிய வேதியியலில் பெற்றார்.
# 2020 கத்தாரில் கொரோனாவைரசுத் தொற்று

**2020 கத்தாரில் கொரோனாவைரசுத் தொற்று** (*2020 coronavirus pandemic in Qatar*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 27 பிப்ரவரி 2020 அன்று முதல் பரவத் தொடங்கியது. 16 திசம்பர் 2020 நிலவரப்படி 1,41,417 பேர் நோயால் பாதிக்கப்பட்டுள்ளதாக சுகாதாரத்துறை அறிவித்துள்ளது. (14 திசம்பர் 2020 நிலவரப்படி) 242 பேர் உயிரிழந்துள்ளனர்.
# 2020 கத்தாரில் கொரோனாவைரசுத் தொற்று

## காலவரிசை

### மார்ச் 2020

9 மார்ச் 2020 அன்று, கத்தார் அனைத்து பள்ளிக்கூடங்கள் மற்றும் கல்லுரிகளையும் மூடுவதாக அறிவித்தது. மேலும் 15 நாட்டு பயணிகள் கத்தார் வருவதை தடை விதித்தது:- வங்களாதேசம், சீனா, எகிப்து, இந்தியா, ஈரான், ஈராக்கு, இத்தாலி, லெபனான், நேபாளம், பாக்கித்தான், பிலிப்பீன்சு, தென் கொரியா, இலங்கை, சிரியா மற்றும் தாய்லாந்து .ஆகிய நாடுகள் ஆகும்.  
11 மார்ச் 2020 அன்று, கத்தார் பொது சுகாதார அமைச்சகம் (MOPH) ஒரே நாளில் 238 புதிய நோய்களை உறுதிப்படுத்தியது.  
19 மார்ச் 2020 எட்டு பேருக்கு புதிதாக கொரோனா வைரசுத்தொற்று உறுதிப்படுத்தியது. அப்போது தொற்றுகளின் எண்ணிக்கை 460 ஆக உயர்ந்தது. பெரும்பாலானவர்கள் வேறு நாட்டிலிருந்து, இங்கு இடம்பெயர்ந்த தொழிலாளர்கள் அதிகமாக பாதிக்கப்பட்டுள்ளதாக தெரிய வருகிறது. ஆனால் எந்த நாட்டை சேர்ந்தவர்கள் என்று அறிவிக்கவில்லை.
# 2020 கத்தாரில் கொரோனாவைரசுத் தொற்று

## சர்ச்சைகளும் தடுப்பு நடவடிக்கைகளும்

கத்தார் "தொழிலாளர் அதிக அளவில் தங்கும் விடுதிகளை" மூடிவருகின்றது, மேலும் கொரோனாவைரசுத் தொற்று நோய்யால் பாதிக்கப்பட்டவர்களுக்கு சரியான மருத்துவம் மற்றும் தேவைகளை செய்து கொடுக்கவில்லை என்ற குற்றச்சாட்டுகள் வருகிறது.
# ஆடவர் பயில்வுகள்

**ஆடவர் பயில்வுகள்** *(Men's studies)* என்பது பலதுறைசார் கல்விப் புலமாகும். இப்பயில்வில் ஆண்கள், ஆண்மை, பாலினம், பண்பாடு, அரசியல், மாந்தப் பாலுணர்வு ஆகிய பிரிவுகள் அடங்கும் இப்புலம் அடிப்படையில் தற்காலச் சமூகத்தில் ஆண் எனும் கருத்தினத்தின் பொருளைக் கல்வியியலாக ஆய்கிறது.
# ஆடவர் பயில்வுகள்

## தோற்றம்

நார்வே நாட்டு சமூகவியலாளர்களும் உளவியலாளர்களும் ஆகிய எர்க் குருரோன்சேத்தும் பெர் ஓலவ் தில்லரும் ஆராய்ச்சிப் புலமாக முதன்முதலில் ஆடவர் பயில்வுகள் புலத்தினை எடுத்து ஆய்வு மேற்கொண்ட முன்னோடிகள் ஆவர்; கடலோடிகளின் குடும்பங்களில் தந்தையர் இல்லாமையால் குழந்தைகளின் ஆளுமையில் ஏற்பட்ட விளைவுகளைப் பற்றிய குருரோன்சேத்தும் பெர் ஓலவ் தில்லரும் 1950 களில் மேற்கொண்ட ஆய்வே ஆடவர் பயில்வுகள் புலம் நார்வே போன்ற நார்த்திக நாடுகளில் தோன்ற வித்திட்டது எனலாம் .  
ஆங்கிலம் பேசிய நாடுகளில் ஆடவர் உரிமை இயக்கத்துக்கான எதிர்வினையாகவே ஆடவர் பயில்வுகள் புலம் 1970 களில் உருவாகிக் கல்வியில் இடம்பிடித்தது எனலாம்.  
ஆணிய உளவியல் புலத்துக்கு மாறாக, ஆடவர் பயில்வுகள் திட்டமும் பாடத்திட்டமும் ஆடவர் உரிமைகள், பெண்ணியக் கோட்பாடு, விதிர்நிலைக் கோட்பாடு, தாய்வழி முறைமை, தந்தைவழி முறைமை ஆகியவற்றையும் மிகப்பொதுவான ஆண் பற்றிய புனைவுகளின் சமூக, வரலாற்று,பண்பாட்டு, அரசியல் தாக்கங்களையும் பேசின. இவை ஆண் முன்னுரிமைகளை நுட்பமாகவும் தற்காலத்தில் வழக்கிழந்துவரும் வடிவங்களை மறைமுகமாக ஆதரித்தும் பேசலாயின.
# ஆடவர் பயில்வுகள்

## தலைப்புகள்

### ஆண்மை

மிக முந்தைய ஆடவர் பயில்வுகள் புலம் சமூகப் புனைவான ஆண்மையைப் பற்றி ஆய்வு செய்தது; இவ்வகையில் மிகவும் பெயர்பெற்றவர் ஆத்திரேலிய சமூகவிலாளரான இரேவின் கானல் ஆவார்.
# மகளிர் பயில்வுகள்

**மகளிர் பயில்வுகள்** *(Women's studies)* பெண்ணியம் சார்ந்த பலதுறைக் கல்விப் புலமாகும். இப்பயில்வில் பெண்களின் வாழ்க்கையும் பட்டறிவுகளும் மையப்படுத்தப் படுகின்றன. இப்பயில்வு சமூகப் புனைவாகப் பெண் பாலினத்தையும் பெண் முன்னுரிமை, ஒடுக்குமுறை சார்ந்த அமைப்புகளையும் பாலினத்துக்கும் அதிகாரத்துக்குமான உறவையும் ஆய்வு செய்கிறது; மேலும், பெண் பாலினத்துக்கும் பிற சமூக அடையாளங்கள் ஆகிய இனம், பாலினச் சார்புநிலை, சமூகப் பொருளியல் வகுப்பு, ஊனம் ஆகியவற்ருக்கும் இடையிலான உறவுகளையும் ஆய்கிறது.  
மிகவும் அறிந்த மகளிர் பயில்வுகள் புலம் சார்ந்த கருத்தினங்களாக பெண்ணியக் கோட்பாடு,அதிகார நடப்புநிலைக் கோட்பாடு, பிரிவிடை ஊடுறவு, பலபண்பாட்டியம், உலகமயப் பெண்னியம், சமூக நீதி]], தாக்கப்பயில்வுகள் முகவாண்மை, உயிரியல்சார் அரசியல், பொருள்முதலியம், ஆகியன அமைகின்றன. மகளிர் பயில்வுகள் புலம் சார்ந்த ஆய்வு நடைமுறைகளாகவும் முறையியல்களாகவும் இனவிளக்கவியல், , குவிநிலைக் குழுக்கள், கள ஆய்வுகள், குமுகாய ஆராய்ச்சி, உரையாடல் பகுப்பாய்வு, உய்யநிலைக் கோட்பாடு சார்ந்த வாசிப்பு நடைமுறைகள், பின்னைக் கட்டமைப்பியல், விதிர்நிலைக் கோட்பாடு ஆகியன அமைகின்றன. இப்புலம் பாலினம் சார்ந்த பல்வேறு வரன்முறைகள், இனம், சமூகப் பொருளியல் வகுப்பு, மாந்தப் பாலுணர்வு, பிற சமூகச் சமனின்மைகள் ஆகியவற்றைப் பற்றி ஆய்ந்து கருத்துரைக்கிறது.  
மகளிர் பயில்வுகள்புலம் பாலினப் பயில்வுகள், பெண்ணியப் பயில்வுகள், பாலுணர்வுப் பயில்வுகள், பண்பாட்டுப் பயில்வுகள், இனக்குழுப் பயில்வுகள், ஆகிய புலங்களோடு தொடர்பு கொண்டதாகும்.  
மகளிர் பயில்வுகளில் 1977 ஆம் ஆண்டில் 276 தேசியவாரித் திட்டங்கள் அமைந்தன; இவை 1989 ஆம் ஆண்டில் 530 திட்டங்களாக வளர்ந்தன. இன்று அமெரிக்காவிலும் மற்ற நாற்பது உலக நாடுகளிலும் மகளிர் பயில்வுகள் புலம் 700 அளவுக்கும் மேற்பட்ட நிறுவனங்களில் கற்பிக்கப்படுகிறது Women's studies courses are now offered in over seven hundred institutions in the United States, and globally in more than forty countries.
# 2020 பூட்டானில் கொரோனாவைரசுத் தொற்று

**2020 பூட்டானில் கொரோனாவைரசுத் தொற்று** (*2020 coronavirus pandemic in Bhutan*) என்பது 2020 ஆம் ஆண்டில் பூட்டான் நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். மார்ச் 28, 2020 நிலவரப்படி, பூட்டானில் 3 பேருக்கு கொரோனாவைரசுத் தொற்று உறுதிப்படுத்தப்பட்டுள்ளது.
# 2020 பூட்டானில் கொரோனாவைரசுத் தொற்று

## உலகளாவிய அபாயம்

கொரோனாவைரசு தொற்று நோயை உலக சுகாதார நிறுவனம் உலகளாவிய தொற்றுநோய் என்று அதிகாரப்பூர்வமாக அறிவித்துள்ளது. ஒரு தொற்றுநோய் உலகம் முழுவதும் மிக வேகமாக பரவினால் மட்டுமே அந்நோயை உலகளாவிய தொற்றுநோய் என்று உலக சுகாதார நிறுவனம் அறிவிக்கும்.  
2020 ஆம் ஆண்டு மார்ச்சு மாதம் 28 அன்றைய நிலவரப்படி 190-க்கும் மேற்பட்ட நாடுகளில், 597,000 பேருக்கும் மேலானோர், இத்தொற்று நோயால் பாதிக்கப்பட்டுள்ளனர். உலகம் முழுவதிலும் கிட்டத்தட்ட 27,300 பேர் இப்பெருந்தொற்று நோய்க்கு இறந்துள்ளனர்.  
கடந்த இரண்டு மாதங்களாக உலக மருத்துவர்கள் பலரும் இந்நோய்த்தொற்றை குறித்து முழுமையாக புரிந்து கொள்ள மட்டுமே இன்னும் முயன்று வருகின்றனர். உலக நாடுகளில் ஏற்பட்டுள்ள உயிரிழப்புகளின் எண்ணிக்கையை எண்ணிப்பார்த்தாலேயே கொரோனாவைரசு தொற்றுநோயின் தீவிரத்தைப் புரிந்து கொள்ள முடியும்.  
கோவிட்-19 வைரசு பாதிக்கப்பட்டவரின் மூக்கு அல்லது வாயிலிருந்து வெளியேறும் நீர்த்துளிகள் மூலமாகவே கண்ணிமைக்கும் நேரத்தில் அருகில் உள்ளவர்களுக்கு நோயை பரப்பிவிடும் அபாயத்தை கொரோனாவைரசு தனது பலமாக வைத்திருக்கிறது.
# 2020 பூட்டானில் கொரோனாவைரசுத் தொற்று

## காலவரிசை

2020 ஆம் ஆண்டு மார்ச் 6 ஆம் தேதி, பூட்டான் தனது முதல் கோவிட்-19 நோய்த் தொற்றை உறுதிப்படுத்தியது. கொரோனாவைரசு தொற்றுநோயின் தாக்கங்களைக் கொண்ட 76 வயதான ஓர் அமெரிக்க ஆண், இந்தியா வழியாக பூட்டான் நாட்டிற்கு பயணம் செய்துள்ளார். இவருடன் நேரடியாக தொடர்பு கொண்ட சுமார் 90 நபர்கள், இவரது 59 வயதான மனைவி, ஓட்டுநர் மற்றும் வழிகாட்டி ஆகியோர் தனிமைப்படுத்தப்பட்டுள்ளனர்.  
பூட்டான் அரசு உடனடியாக இரண்டு வாரங்களுக்கு வெளிநாட்டு சுற்றுலா பயணிகள் நகரத்தில் நுழைவதை தடை செய்தது. தலைநகர் திம்பு உட்பட மூன்று பகுதிகளில் பள்ளிகள் மூடப்பட்டன ..  
மார்ச்சு மாதம் 22 அன்று பூட்டான் மன்னர் ஜிக்மே கேசர் நாம்கியல் வாங்சுக் பூட்டான் நாட்டின் எல்லைகள் மூடப்படுவதாக அறிவித்தார்.
# ஹெலன் பி. டவுசிக்

**ஹெலன் ப்ரூக் டவுசிக்** (மே 24, 1898 - மே 20, 1986) பால்டிமோர் மற்றும் பாஸ்டனில் பணிபுரிந்த ஒரு அமெரிக்க இருதயநோய் நிபுணர் ஆவார். இவர் குழந்தை இருதயவியல் துறையை நிறுவினார். டெட்ராலஜி ஆஃப் ஃபாலட் ( நீல குழந்தை நோய்க்குறி பொதுவான காரணம்) உடன் பிறந்த குழந்தைகளின் வாழ்க்கையை நீட்டிக்கும் ஒரு செயல்முறைக்கான கருத்தை உருவாக்கிய பெருமைக்குரியவர். இந்த கருத்து பிளேலாக்-தாமஸ்-டவுசிக் ஷன்ட் எனப்படும் ஒரு நடைமுறையாக பயன்படுத்தப்பட்டது. இந்த நடைமுறையை ஜான்ஸ் ஹாப்கின்ஸ் மருத்துவமனையில் டவுசிக்கின் சக பணியாளர்களாக இருந்த ஆல்ஃபிரட் பிளாக் மற்றும் விவியன் தாமஸ் ஆகியோர் உருவாக்கினர்.  
குழந்தை பருவத்தில் காது தொற்று ஏற்பட்டதைத் தொடர்ந்து டவுசிக் ஓரளவு காது கேளாதவராக இருந்தவர், முதிர்வயதில் முழு காது கேளாத நிலைக்கு முன்னேறியது. இவரது செவித்திறன் இழப்பை ஈடுசெய்ய, தனது நோயாளிகளுடன் பேச உதடு வாசிப்பு நுட்பங்களையும், செவிப்புலன் கருவிகளையும் பயன்படுத்த கற்றுக்கொண்டார். டவுசிக் இதய துடிப்புகளின் தாளத்தை உணர, ஸ்டெதாஸ்கோப்பைக் காட்டிலும், அவரது விரல்களைப் பயன்படுத்தும் ஒரு முறையையும் உருவாக்கினார். இவருடைய சில புதுமைகள் ஒலியைக் காட்டிலும் தொடுவதன் மூலம் இதயப் பிரச்சினைகளைக் கண்டறியும் திறனுக்குக் காரணம்.  
டவுசிக் தாலிடோமைடு எனும் மயக்க மருந்து தடை செய்த பணிக்காக அறியப்படுகிறார். மேலும் மிகவும் திறமையான மருத்துவராக பரவலாக அங்கீகரிக்கப்பட்டார். அமெரிக்கன் ஹார்ட் அசோசியேஷனின் தலைவராக தேர்ந்தெடுக்கப்பட்ட முதல் பெண்மணி ஆவார். மேலும் 1964 ஆம் ஆண்டில் அவருக்கு சுதந்திரத்திற்கான ஜனாதிபதி பதக்கம் வழங்கப்பட்டது.
# ஹெலன் பி. டவுசிக்

## ஆரம்பகால வாழ்க்கை மற்றும் கல்வி

ஹெலன் ப்ரூக் டவுசிக் 1898 மே 24 அன்று மாசசூசெட்ஸின் கேம்பிரிட்ஜில் பிராங்க் டபிள்யூ. டவுசிக் மற்றும் எடித் தாமஸ் கில்ட் ஆகியோருரின் நான்கு குழந்தைகளில் இளையவரான பிறந்தார். இவரது தந்தை ஹார்வர்ட் பல்கலைக்கழகத்தில் பொருளாதார வல்லுனராக இருந்தார். மேலும் இவரது தாய் மகளிர் கல்லூரியான ராட்க்ளிஃப் கல்லூரியின் முதல் மாணவர்களில் ஒருவராக இருந்தார்.  
டவுசிக் 11 வயதாக இருந்தபோது, அவரது தாயார் காசநோயால் இறந்தார். ஹெலனும் இந்த நோயால் பாதிக்கப்பட்டு பல ஆண்டுகளாக உடல்நிலை சரியில்லாமல் இருந்தார். இவர் தனது ஆரம்ப பள்ளி காலங்களில் கடுமையான டிஸ்லெக்ஸியா மற்றும் ஓரளவு காது கேளாமல் போராடினார். இருந்த போதிலும், விடாமுயற்சியுடன் பணிபுரிவதாலும், தந்தையிடமிருந்து விரிவான பயிற்சி அளிப்பதாலும் பள்ளியில் சிறப்பாகச் செயல்பட்டார்.  
இவர் 1917 ஆம் ஆண்டில் கேம்பிரிட்ஜ் பெண்கள் பள்ளியில் பட்டம் பெற்றார், பின்னர் ராட்க்ளிஃப் கல்லூரியில் இரண்டு ஆண்டுகள் படித்து இளநிலைப் பட்டம் பெற்றார் மற்றும் 1921 இல் பெர்க்லியில் உள்ள கலிபோர்னியா பல்கலைக்கழகத்தில் பை பீட்டா கப்பா உறுப்பினரானார்.  
பட்டம் பெற்ற பிறகு, டவுசிக் ஹார்வர்ட் மருத்துவப் பள்ளியில் படிக்க விரும்பினார். ஆனால் அப்போதைய மருத்துவத் திட்டம் பெண்களை ஏற்கவில்லை (1847 இல் கிட்டத்தட்ட 100 ஆண்டுகளுக்கு முன்னர் முதல் பெண் விண்ணப்பித்திருந்தாலும்,1945 ஆம் ஆண்டு வரை மருத்துவத் திட்டம் பெண்களை ஏற்கவில்லை). அதற்கு பதிலாக இவர் பொது சுகாதாரத்தைப் படிக்க விண்ணப்பிப்பதாகக் கருதினார், ஏனென்றால் இவரது தந்தை இது பெண்களுக்கு மிகவும் பொருத்தமான துறையாக நினைத்தார். ஆனால் ஒரு பெண்ணாக அவர் இந்த நிகழ்ச்சியில் கலந்து கொள்ளலாம், ஆனால் ஒரு பட்டத்துடன் அங்கீகரிக்கப்பட மாட்டார் என்பதை அறிந்து கொண்டார்.
# முகம்மது மன்சுருதீன்

**முகம்மது மன்சுருதீன் (Muhammad Mansuruddin)** (31 ஜனவரி 1904 - 19 செப்டம்பர் 1987) ஒரு வங்காள எழுத்தாளரும், இலக்கிய விமர்சகரும், கட்டுரையாளரும் ஆவார். இவர் அகராதிகள் உருவாக்கத்தில் பங்கு பெறுபவரும், வாழ்க்கை வரலாற்று ஆசிரியரும் ஆவார். அவர் நாட்டுப்புறக் கதைகள் எழுதுவதில் ஒரு முன்னோடியாகவும், வல்லுநராகவும் இருந்தார். மேலும், மிகப்பழமையான நாட்டுப்புறப் பாடல்களை ஆர்மோனி என்ற 13 தொகுதிகளாக தொகுத்துள்ளார். நாட்டுப்புறப் பாடல்களின் சேகரிப்பு மற்றும் ஆராய்ச்சிக்காக அவர் வாழ்நாள் முழுவதும் செய்த பங்களிப்பை அங்கீகரிக்கும் வகையில், இரவீந்திர பாரதி பல்கலைக்கழகம் 1987 ஆம் ஆண்டில் அவருக்கு டி.லிட் பட்டத்தை வழங்கியது.
# முகம்மது மன்சுருதீன்

## ஆரம்பகால வாழ்க்கை மற்றும் கல்வி

1904 ஆம் ஆண்டு ஜனவரி 31 ஆம் தேதி, பிரித்தானிய இந்தியாவின் கிழக்கு வங்காளத்தின் பப்னா மாவட்டத்தின் (தற்போதைய வங்கதேசம்) சுஜாநகர் தானாவின் கீழ் உள்ள முராரிபூர் கிராமத்தில் முஹம்மது ஜெய்தர் அலி (தந்தை) மற்றும் ஜியாருன் நிசா (தாய்) ஆகியோருக்கு மன்சுருதீன் பிறந்தார். இவர் மாதபச்சந்திர நந்தி பாத்ஷாலா என்ற கிராமப்புற பள்ளியில் தனது கல்வியைத் தொடங்கினார். கலில்பூர் உயர்நிலைப் பள்ளியில் 1921 ஆம் ஆண்டில் பத்தாம் வகுப்பில் படித்தார். பாப்னாவில் எட்வர்ட் கல்லூரியில் ஐஎஸ்சி படிப்பை முடித்தார். 1923 ஆம் ஆண்டில் ஐ.ஏ ஐ ராஜசாகி கல்லூரியிலும் முடித்தார். 1926ஆம் ஆண்டில் ராஜ்சாகி கல்லூரியில் இளங்கலைப் பட்டம் பெற்றார். அவர் கல்கத்தா பல்கலைக்கழகத்தின் இந்திய வட்டார மொழியியல் துறையில் படித்தார். அங்கு இருந்து 1928 ஆம் ஆண்டில் முதல் வகுப்பில் முதுகலைப் பட்டத்தினைப் பெற்றார். ராஜ்சாகி கல்லூரியின் மாணவராக இருந்தபோது, 1925 ஆம் ஆண்டில் செரிபூன் நிசாவை மணந்தார். அவர்களுக்கு ஆறு மகன்களும் ஆறு மகள்களும் இருந்தனர்.
# முகம்மது மன்சுருதீன்

## கற்பித்தல் தொழில்

1929 ஆம் ஆண்டில் பள்ளி துணை ஆய்வாளராக அரசு சேவையில் சேர்ந்தார். நெளகெளனில் பணியமர்த்தப்பட்டபோது, அப்போது மண்டல துணை அதிகாரியாக இருந்த அன்னதசங்கர் ராயை சந்திக்க வந்தார். ஆசிரியராக அவரது வாழ்க்கை 1932 ஆம் ஆண்டில் டாக்கா இஸ்லாமிய இடைநிலைக் கல்லூரியில் தொடங்கியது. இப்பணியில் ஆங்கில மொழியையும் இலக்கியத்தையும் கற்பித்தார். 1935ஆம் ஆண்டு முதல் 1938 ஆம் ஆண்டு வரை கல்கத்தாவின் ஹவுரா இடைநிலைக் கல்லூரியில் கற்பித்தார். 1938 முதல் 1941 வரை சிட்டகாங் கல்லூரியில் பெங்காலி மொழியையும் இலக்கியத்தையும் கற்பித்தார். பின்னர் ராஜ்சாகி கல்லூரியில் சேர்ந்து 1941 முதல் 1943 வரை கற்பித்தார். 1948 முதல் 1952 வரை சில்ஹெட்டில் உள்ள முர்ரே சந்த் கல்லூரியில் வங்காள மொழி மற்றும் இலக்கியப் பேராசிரியராக இருந்தார். பேராசிரியர் மன்சூருதீன் 1952 முதல் டாக்கா கல்லூரியில் கற்பித்தார். அதே நேரத்தில், டாக்கா பல்கலைக்கழகத்தின் வங்க மொழித்துறையில் ஒரு பகுதிநேர ஆசிரிய-உறுப்பினராக பணிபுரிந்துள்ளார். மேலும், சர்தா என்ற போலீஸ் அகாடமியில் பயிற்றுவிப்பாளராக சிறிது காலம் பணியாற்றினார். ஒரு ஆசிரியராக அவர் தனது மாணவர்களுக்கு மிகவும் சுவாரஸ்யமானவராகவும் கவர்ச்சிகரமானவராகவும் இருந்தார்.
# முகம்மது மன்சுருதீன்

## இலக்கிய வாழ்க்கை

மன்சுருதீன் மிக ஆரம்ப கட்டத்திலேயே எழுதத் தொடங்கினார். நாட்டுப்புறப் பாடல்களின் தொகுப்பு அவரது மிகப் பெரிய படைப்பாக இருந்தாலும், அவர் தனது வாழ்நாள் முழுவதும் இலக்கியக் கட்டுரைகளையும் புனைகதைகளையும் எழுதினார். வங்காளத்தின் பல்வேறு கிராமப்புறங்களில் இருந்து ஆறாயிரத்துக்கும் மேற்பட்ட நாட்டுப்புற பாடல்களின் தொகுப்புதான் அவரது மிகவும் குறிப்பிடத்தக்க இலக்கிய பங்களிப்பாகும். 1952 ஆம் ஆண்டில் அவர் மாதாந்திர இலக்கியமான மஹ்-இ நவ் பத்திரிகையின் ஆசிரியராக சுமார் ஆறு மாதங்கள் பணியாற்றினார் (அரசாங்க சேவையில் மாற்றுப்பணியாக).  
பவுல் பாடல்களையும் பிற கிராமப்புற பாடல்களையும் சேகரிப்பதில் ஐம்பது முதல் அறுபது ஆண்டுகள் செலவிட்டார். மொழி அகராதியின் துல்லியத்தை கவனிக்காமல் அவர் பாடல்களைப் படியெடுத்தார். பாடகர்களின் வாய் மொழியாகக் கேட்டவாறே அவர் பாடல்களை வார்த்தைகளாகப் பதிவு செய்தார். அவர் தனது வாழ்நாளில் பதின்மூன்று தொகுதிகளாக சேகரிக்கப்பட்ட ஏராளமான நாட்டுப்புறக் கவிதைகள் மற்றும் பாடல்களை சேகரித்தார். லாலோன் ஃபக்கீரின் பாடல்களையும் சேகரித்து அத்தோடு உள்ளடக்கினார். மேலும், 1974 ஆம் ஆண்டில், லாலன் ஃபக்கீரின் சில பாடல்களை சர்வதேச பார்வையாளர்களுக்காக மொழிபெயர்த்தார். சர்வதேச அளவில் அங்கீகரிக்கப்பட்ட விஞ்ஞான மரபுகளைத் தொடர்ந்து ஆராய்ச்சி செய்ய இளைய நாட்டுப்புறவியலாளர்களை அவர் அடிக்கடி ஊக்குவித்தார். அதே நேரத்தில் நாட்டுப்புற ஆராய்ச்சியாளர்களுக்கு நாட்டுப்புறப் பாடல்களின் கிராமப்புற மூலங்களுக்குச் சென்று அதன் பின்னணியில் உள்ள வாழ்க்கையைக் கண்டறிய அறிவுறுத்தினார்.
# அ. ரேவதி

**அ. ரேவதி** (*A. Revathi*) என்பவர் நாமக்கல்லைச் சேர்ந்த எழுத்தாளரும், அரங்கலைஞரும், திரைப்பட நடிகையும், பாலியல் சிறுபான்மையினரின் உரிமைகளுக்காக பணியாற்றும் ஆர்வலரும் ஆவார். இவர் ஒரு திருநங்கை, ஹிஜ்ரா சமூகத்தைச் சேர்ந்தவர்.
# அ. ரேவதி

## தனிப்பட்ட வாழ்க்கை

தமிழ்நாட்டின் நமக்கல் மாவட்டத்தில் துரைசாமி என்ற ஆண் பிள்ளையாக இவர் பிறந்தார். ரேவதி தன் சிறார் பருவத்தில் தனது 'பெண்' போன்ற மாறுபட்ட நடத்தைக்காக பள்ளியிலும் குடும்பத்தினரிடமும் வன்முறையை எதிர்கொண்டார். அந்த வயதில் தன் வயதை ஒத்த சிறுவர்களுடன் விளையாடுவதை விட இளம் பெண்களுடன் விளையாடுவதையே விரும்பினார். மேலும் தனது தாயின் உடைகளை எடுத்து அவ்வப்போது அணிந்துகொள்வார். தான் ஆண் உடலில் சிக்கிக்கொண்ட ஒரு பெண் என்ற உணர்வால் மன உளைச்சலுக்கு ஆளானார். இவரது இந்த சிக்கல்களும் சமூகத்தினால் ஏற்பட்ட கஷ்டங்களும் இவரது கல்வித் திறனைப் பாதித்தன. இதனால் பத்தாம் வகுப்பில் தோல்வியுற்றதால், இவர் பள்ளியை விட்டு வெளியேற வேண்டியிருந்தது. எனினும், இவர் பள்ளிக்காக நாமக்கலுக்கு பயணத்தை மேற்கொண்டபோது முதன்முதலில் திருநங்கை குழுவினரை சந்தித்தார். அப்போது அவர்களுடன் ஒரு உறவை உணர்ந்தார். அதனால் தன் பாலியல் அடையாளத்துக்காக அவர்களுடன் தில்லி செல்லுவது என்று முடிவெடுத்தார்.  
தில்லியில், இவர் ஹிஜ்ரா சமூகத்தைச் சேர்ந்த ஒரு குழுவைச் சந்தித்து அவர்களுடன் வாழத் தொடங்கினார். பின்னர் இவர் பாலியல் மாற்ற அறுவை சிகிச்சைக்கு செய்துகொண்டார். இது ஹிஜ்ரா வீட்டில் நூழைவதற்கான உரிமைக்கான ஒரு சடங்காக கருதப்படுகிறது. இவரது அறுவை சிகிச்சைக்குப் பிறகு, இவரது குரு அல்லது வீட்டுத் தலைவரால் ரேவதி என்று மறுபெயர் சூட்டப்பட்டார். இதனால் இறுதியாக இவர் தனது பாலின அடையாளத்தை முழுமையானது எனப்பட்டாலும், ரேவதி ஒரு ஹிஜ்ராவாக வாழ்க்கையின் கடுமையான யதார்த்தங்களை அதில் உணர்ந்தார். அங்கு சமூக விலக்கு, வன்முறை மற்றும் பாலியல் வன்கொடுமை ஆகிய அனைத்தும் மிகவும் பொதுவாக நிலவின. திருமணங்களில் நடனமாடுதல், பிச்சை எடுத்தல், பாலியல் தொழில் உள்ளிட்ட ஒரு சில வேலைகளே இவர் செய்யவேண்டி இருந்தது. இவ்வாறன தில்லி வாழ்கையில் சில மாதங்கள் உழன்ற நிலையில் சோர்வடைந்த இவர் ஓடிவந்த தனது வீட்டிற்கே திரும்பிச் சென்றார். ஆனால் அங்கு இவர் வந்ததை அவர்கள் விரும்பவில்லை என்பதை உணர்ந்தார்.  
பின்னர் தமிழ்நாட்டில் உள்ள தனது வீட்டை விட்டு வெளியேறி வேலைக்காக பெங்களூருக்கு குடிபெயர்ந்தார். அங்கு இவர் துவக்கத்தில் பாலியல் தொழிலுக்கே செல்லவேண்டி இருந்தது. இறுதியாக பாலியல் சிறுபான்மையினரின் உரிமைகளுக்காக பணிபுரியும் சங்கமா என்ற தன்னார்வ தொண்டு நிறுவனத்தில் வேலை பெற்றார். அங்கே, இவர் சந்தித்த செயற்பாட்டாளர்களின் வழியாக தமது உரிமைகள் பற்றி பலவாறாக அறிந்து கொண்டார். இந்த அமைப்பில் முதலில் ஓர் உதவியாளராகப் பணியைத் தொடங்கியவர், பின்னர் படிப்படியாக உயர்ந்து, இறுதியில் இயக்குநராக ஆனார். சங்காமாவில் இருந்த சக ஊழியரை மணம்புரிந்து சிலகாலம் வாழ்ந்ததாக இரு தரவுகள் குறிப்பிடுகின்றன. தற்போது எழுத்தாளராகவும், உலகஅளவில் கல்லூரிகள் பல்கலைகழகங்கல் பொது நிகழ்வுகள் என கருத்தரங்கம் மற்றும் அரங்ககலையை அடிப்படையாகக் கொண்டு திருநங்கைகள்-உரிமை ஆர்வலராக செயல்பட்டுவருகிறார்.
# அ. ரேவதி

## இலக்கியப் பணிகள் மற்றும் பிற சாதனைகள்

ரேவதி தனது முதல் புத்தகமான தமிழில் *உணர்வும் உருவமும்* என்ற நூலை 2004 இல் வெளியிட்டார். இது தென்னிந்தியாவில் உள்ள ஹிஜ்ரா சமூகத்தைச் சேர்ந்த மக்களின் நிஜ வாழ்க்கைக் கதைகளின் தொகுப்பு ஆகும். இந்த நூலுக்கு உலகதமிழாசிரியர்கள் நினைவுப் பரிசு கனடா நாட்டில் தமிழ் இலக்கியத் தோட்டம் "அபுனைவு இலக்கியம்-2006ல் வழங்கி கௌரவிக்கபட்டார் இவரது இந்த நூலானது வித்யாவின் *நான் சரவணன் அல்ல* (2007) மற்றும் பரியாபாபு போன்ற பிற திருநங்கையர்களின் எழுத்தாளர்களின் நூல்களுக்கு முன்னுதாரனமாக இருந்ததாக பாராட்டுகளைப் பெற்றது.  
இதைத் தொடர்ந்து, இவர் தனது சொந்த அனுபவங்களைப் பற்றி எழுத முடிவு செய்தார். இவர் தனது இரண்டாவது புத்தகமான *தி ட்ரூத் அபவுட் மீ: எ ஹிஜ்ரா லைஃப் ஸ்டோரி* நூலை 2010 இல் வெளியிட்டார். இந்நூல் தமிழில் எழுதப்பட்டு ஆங்கிலத்தில் பெண்ணிய வரலாற்றாசிரியர் வ. கீதாவால் மொழிபெயர்க்கப்பட்டது. ரேவதியின் கூற்றுப்படி, இவர் ஆங்கிலம் பேசாத தனது குடும்பத்தினருடன் மோதலைத் தவிர்ப்பதற்காக இந்த நூலை முதலில் தமிழில் வெளியிடாமல் ஆங்கிலத்திலேயே வெளியிட்டார். இந்த புத்தகம் இறுதியில் 2011 இல் தமிழில் *வெள்ளை மொழி* என வெளியிடப்பட்டது. இவர் தனது முக்கிய உத்வேகங்களில் ஒருவராக மிக முக்கியமான தமிழ் தலித் எழுத்தாளரான பாமாவை குறிப்பிடுகிறார்.
மதுரை அமெரிக்கன் கல்லூரியானது இவரின் *தி ட்ரூத் அபவுட் மீ: எ ஹிஜ்ரா லைஃப் ஸ்டோரி* *நூலை* மூன்றாம் பாலின இலக்கிய பாடத்திட்டத்தின் ஒரு பகுதியாக சேர்த்துள்ளது . 2016 ஆம் ஆண்டு a life in Trans Activism நூல் நந்தி முரளி மொழிபெயர்த்து zubaan பதிப்பகம் வெளியிட்டது. 2024ஆம் ஆண்டு ரேவதியின் வெள்ளை மொழி ஓரங்க நாடகம் அனுபவங்களை அரங்கேறிய வெள்ளை மொழி என்று பாரதி புத்தகாலயம் வெளியிட்டு உள்ளது.  
**முக்கிய விருதுகள்**  
2006 கனடா நாட்டின் தமிழ் இலக்கியத் தோட்டம் உணர்வும் உருவமும் நூலுக்காக அபுனைவு இலக்கியம் உலகத் தமிழாசிரியர் விருது  
2016 கேரளா அரசு சமூகநலதுறை சார்பாக சிறந்த சமூக ஆர்வலர் விருது  
2023 இலயோலா கல்லூரி 10ஆம் ஆண்டு வீதி விருது விழாவில் மூத்த கலைஞர்களுக்கான பொற்கிழி விருது  
2025 தமிழ் நாடு அரசு சிறந்த திருநங்கை விருது
# அ. ரேவதி

## திரைப்பட வாழ்க்கை

சந்தோஷ்சிவம் இயக்கத்தில் நவரசா படத்தில் சிறு காட்சியில் அறிமுகமாகி
2008 ஆம் ஆண்டில் இரண்டு திருநங்கைகளை முன்னணி கதாபாத்திரங்களாக கொண்ட தெனாவட்டு என்ற தமிழ் திரைப்படத்தில் அறிமுகமானதன் மூலம் ரேவதி புதிய வரலாறு படைத்தார். 2022ஆம் ஆண்டில் அபிஜீத் இயக்கத்தில் *அந்தரம்* என்ற மலையாளப் படத்தில் முக்கியக் கதாபாத்திரத்தில் நடித்தார். 2024 ஆம் ஆண்டு திவ்யபாரதி இயக்கத்தில் *ஜில்லு* படத்தில் நடித்துள்ளார்.  
தனி நாடகமாக வெள்ளை மொழி நாடகம் அ. மங்கை அரசு அவர்களின் இயக்கத்தில் அமெரிக்கா, நேபாளம், தமிழ்நாடு, கருநாடகம், ஜெய்பூர், கேரளம் ஆகிய இடங்களில் 100 இடங்களை கடந்து நிகழ்த்திக்கொண்டியிருக்கிறது. அமெரிக்கா கொலம்பியாபல்கலைகழகத்தில் பட்ளர் நூலக முகப்பில் மாயாஏஞ்சலோ போன்ற பெண் எழுத்தாளர்களின் வரிசையில் 2019 ஆண்டு ரேவதி பெயரும் இடம்பெற்று திருநங்கையர்களுக்கும் இந்தியாவுக்கும் பெருமைசேர்த்தவராவார். தல்கி என்ற கன்னட நாடகம் பெங்களூரில் வசிக்கும் ஐம்பது வயதுக்கு மேல் உள்ள எட்டு திருநங்கையர்கள் சேர்ந்து ஸ்ரீஜித்சுந்தரம் இயக்கத்திலும் நடித்துள்ளார். தமிழ் நாடு அரசு மாதிரிப் பள்ளியில் மாணவ மாணவிகளுக்கு வெள்ளை மொழி நாடகமும் பாலின சமத்துவம் மாணவர்களின் ஆளுமை வளர்ச்சிக்காக பயிற்சிகளும் கொடுப்பதோடு அரசு பள்ளி மாணவ மாணவிகளுக்காக பாலின சமத்துவ பாடலையும் எழுதியிருக்கிறார். தன் கலைமூலம் மாணவர்களிடையே திருநங்கை திருநம்பிகள் கல்வி தடையின்றி படிக்கவேண்டி சமத்துவத்தை ஏற்படுத்தி வருகிறார்.
# சித்திதாத்ரி

## அவரது வடிவத்தின் சின்னம் மற்றும் தோற்றம்

பார்வதி தேவியின் மூல ரூபமாக சித்திதாத்ரி கருதப்படுகிறார். சிவப்பு உடையில் காணப்படும் அவளுக்கு நான்கு கைகள் உள்ளன. அவை சக்கரம், சங்கு, கதை மற்றும் தாமரை வைத்திருக்கின்றன. அவள் முழுமையாக பூத்த தாமரை அல்லது சிங்கத்தின் மீது அமர்ந்திருக்கிறாள். அனிமா, மஹிமா, கரிமா, லகிமா, பிராப்தி, பிரகாம்யா, இஷித்வா மற்றும் வசித்வா என அழைக்கப்படும் எட்டு இயற்கைக்கு அப்பாற்பட்ட சக்திகள் அல்லது சித்திகளைக் கொண்டிருக்கிறாள். சிவனுக்கு எட்டு சக்திகளும் வழங்கப்பட்டதன் மூலம் சித்திதாத்ரியால் ஆசீர்வதிக்கப்பட்டார்.
# கே. ஜெனிதா ஆண்டோ

**கே. ஜெனிதா அண்டோ** (*K. Jennitha Anto*, பிறப்பு: 10, ஏப்ரல், 1987) என்பவர் இந்தியாவின், தமிழ்நாட்டின், திருச்சிராப்பள்ளியைச் சேர்ந்த சதுரங்க சர்வதேச மாஸ்டர் ஆவார். மூன்று வயதில் போலியோவால் பாதிக்கபட்ட இவர், சக்கர நாற்காலியைப் பயன்படுத்துகிறார். இவர் தனது 9 ஆம் வயதில் சதுரங்கம் ஆடத் துவங்கினார். 2013 முதல் 2017 வரை தொடர்ச்சியாக ஐபிசிஏ நடத்திய மாற்றுத் திறனாளிகளுக்கான உலக சதுரங்க சாம்பியன்ஷிப்பில் ஐந்து முறை சாம்பியன் ஆவனவர் ஆவார். . இவர் பெண் சர்வதேச மாஸ்டர் (WIM) பட்டியலில் இடம்பிடித்தவர். மேலும் கிராண்ட் மாஸ்டர் ஆவதை நோக்கமாகக் கொண்டவர்.  
2018 ஆசிய பாரா விளையாட்டுகளில், இவர் ஒரு தங்கம், இரண்டு வெள்ளி மற்றும் ஒரு வெண்கலம் ஆகிய நான்கு பதக்கங்களை வென்றார். 19 வது ஐபிசிஏ உலக தனிநபர் செஸ் சாம்பியன்ஷிப் 2019 இவர் 5.0 / 9 புள்ளிகளைப் பெற்று இந்த நிகழ்வில் அதிக மதிப்பெண் பெற்ற பெண் வீரர் என்ற பெயரைப் பெற்றார். இதனையடுத்து ஆறாவது முறையாக சாதனை படைத்தவர் ஆனார்.
# அலியா கலஃப் சலே

**அலியா கலஃப் சலேஹ் (Aliyah Khalaf Saleh)** (பிறப்பு: 1956), ஈராக் இராச்சியத்தில் சலா அல்-தின் மாகாணத்தில் **உம் குசே** என்ற பெயரில் பிறந்த இவர் ஓர் மனிதாபிமானியும், மற்றும் ஈராக்கின் நாட்டுப்புற கதாநாயகியுமாவார்.